Rygte: MacBook Air 15″ lanceres i 2023

Ifølge et nyt rygte vil Apple introducere en større udgave MacBook Air på 15″ i foråret 2023.

Det lyder til at Apple snart vil udvide MacBook Air programmet, med en større model. Den nye version siges at få en skærm på 15,5″, ifølge MacRumors. Størrelsesmæssigt vil den altså overgå MacBook Air med M2-chip på 13,6″ og Pro-modellen på 14″.

Designet vil ligne den nuværende MacBook Air med M2-chippen, så udover den større skærm, vil der ikke være en visuel forskel. Chippen siges også at være samme M2-udgave.

MacBook Air 15″ lyder til at blive lanceret i første kvartal 2023. Prisen og den specifikke dato for lanceringen er ikke blevet omtalt.

Læs også: Samsung Galaxy S23 Ultra: Ny information lækket

Rygte: MacBook Air 15″ lanceres i 2023