Rygte: MacBook Air med M3 chip lanceres i år

Ifølge et nyt rygte vil Apple lancere en MacBook Air i 13″ og 15″ i år med M3 chip.

For ikke så lang tid siden var der rygter om at Apple ville lancere en 15″ MacBook Air.

Læs mere om dette her: Rygte: MacBook Air 15″ lanceres i 2023

Nu er der igen nyt om dette, hvor vi efter sigende får to nye Air-modeller at se, med en kommende M3 chip.

Samme design – ny skærmstørrelse og chip

MacBook Air 13″ og 15″ forventes at beholde samme design som den nuværende model med M2 chip. Den nye model siges dog at blive udstyret med en næste-generations M3 chip, ifølge MacRumours.

De nye MacBook Air-modeller bliver ifølge kilden lanceret i anden halvdel af 2023, hvilket står i kontrast til et tidligere rygte. Dette rygte pegede nemlig på, at MacBook Air 15″ vil blive lanceret i første kvartal i år. I det mindste er begge kilder enige om at lanceringen finder sted i år – præcis hvornår, bliver spændende at se.

Læs også: Prisen på Samsung Galaxy S23-serien er lækket

Rygte: MacBook Air med M3 chip lanceres i år